
PRAEFANDA. 


IVJ[edici  hodierni  sibi  persuaserunt,  complu¬ 
ra  valetudinis  adversae  genera,  quae  multa 
hominum  millia  quotannis  nunc  enecare  so¬ 
lent,  antiquos  penitus  latuisse ;  imo  vero 
corpus  humanum  non  olim  implicuisse.  Neque 
profecto  inficias  est  eundum,  id  recte  de  ma¬ 
lis  pluribus  praedicari.  Exemplo  sit  morbus 
venere  inhonesta  oriundus  ;  quem  satis  con¬ 
stat  America  satum  a  Columbi  sociis,  inde 
ad  Europam  traductum  fuisse.  Quidam  vero 

sunt  morbi,  causis  exorsi,  quales  nusquam  et 
nunquam  desunt,  quos  eo  vetustioribus  ig¬ 
notos  fuisse  nuperi  contendunt,  quod  anti¬ 
quiores  rei  medicae  sacerdotes  nihil  pene  de 
iis  scriptis  mandarint.  Inter  hujusmodi 
morbos  habenda  est  Apoplexia  Phrenitica ; 
quam  non  veteres  plexuisse  credere  nolo. 
Hippocrates  equidem  non  nisi  hic  illic  par¬ 
ce  et  satis  obscure,  quasdam  ejus  notas  lite¬ 
ris  tradidit  y  toties  vero  perpauca  ista  hic  vir 
praeclarus  et  alii  e  veteribus  vix  aliorsum  re¬ 
ferenda  proposuerunt,  ut  judicare  liceat  eos 
signa  hujus  valetudinis  propria,  partis  affec¬ 
tae  et  fontis,  unde  nascerentur,  ignaros,  me¬ 
morasse. 

Ex  recentioribus,  Whyttius  et  Quinnius  * 
primi  omnium,  ut  opinor,  hinc  annis  circiter 
sexaginta,  paulo  subtilius  hujus  mali  notas 
inquisiverunt,  ejusdemque  causas  sive  abdi¬ 
tas,  sive  evidentes,  ^et  sedem,  prius  in  obscu- 


*  Vide  Whyttii  Opera.— Vide  Edinburgh  Medical  Essays. 

ro  positas,  illustrarunt.  Nec  vero  his  solis 
palma  debetur :  recentiores  enim,  Rushius, 
Fotheroillius  et  Cheynius,  illorum  aemuli, 
plura  utilissima  de  hoc  gravi  argumento  ad¬ 
jecere ;  quod,  eheu!  ingenio  futuro  adhuc 
se  campum  amplissimum  explorandum  prae¬ 
bet.  Fateri  enim  cogimur,  artem  medendi 
hoc  diro  morbo  fere  semper  imbecilliorem 
esse. 


Haec  praefatus,  ipsam  rem  propositam  ag¬ 
grediar  ;  nec  spe  nec  cupiditate  novi  cujus- 
vis  proferendi  adductus  ;  sed  quo  legi  impe¬ 
ranti,  ut  de  aliqua  re  ad  artem  sanandi  per¬ 
tinente  scribam,  non  inutiliter  obsequar, 
quaeque  graviora  ad  argumentum  tanti  mo¬ 
menti  spectantia  editurus. 

DE  NOMINE  ET  DEFINITIONE. 

Medici  aliis  alii  nominibus  hunc  morbum 
donarunt,  prout  quisque  de  ejus  natura  et 
causa  continente  senserit.  Plures  eum  Hy~ 
drocephalum  Internum^  alii  Hydrocephalum 
Acutum^  quidam  Hydrocephalum  Phreniti¬ 
cum^  CuLLENUs  Apoplexiam  Hydrocephalu 
cam^  nuncuparunt.  Quae  voces  omnes  cul¬ 
pa  non  prorsus  vacant.  Ista,  Hydrocephalus^ 
eo  displicet,  quod  non  semper  atria  cerebri 
hoc  malo  tentatis  latice  turgent.  Malo 
Apoplexiam  Phreniticam  vocare;  illa  enim 
vox  ad  notas  cerebri  pressi,  quae  morbum 
propositum  inveterascentem  continent,  spec¬ 
tat  :  haec  autem  praegressam  cerebri  inci¬ 
tationem,  vel  forsan  inflammationem,  insig¬ 
nit. 

Hanc  valetudinem  ad  CUissem  ‘  Neuroses’ 
Ordinevi(\\\e  ‘  Comata’  relatam,  et  Apoplexiam 
Hydroccphalkam  dictam,  Cullenus  ita  defi¬ 
nivit  :  “  Paulatim  adoriens  ;  infantes  et  im- 
puberes,  primum  lassitudine,  febricula,  ct 
“  dolore  capitis,  dein  pulsu  tardiore,  pupil- 
‘‘  lae  dilatatione,  et  somnolentia  afficiens.” 

Bene  id  vocabulum  ‘  saepius'  antecessis¬ 
set  ‘  plerumque.’  Interdum  enim  adulti 
in  hoc  malum  incidunt.  Male  porro  tacuit 
Cullenus  de  motu  arteriarum  ad  finem  ce¬ 
lerrimo.  Quibus  in  animo  habitis,  hujusce¬ 
modi  verba  melius  definire  judico : 

“  Inflammatio  cerebri  lentior,  sensim  ac- 
cedens;  saepius  infantes  et  impuberes,  ali- 
quando  adultos,  nunquam  senes,  primo  las- 
situdine,  febricula,  capitis  dolore,  et  arte- 
riarum  motu  concitato ;  dein  somnolentia, 
pupillis  patulis,  et  pulsu  arteriarum  tardi- 
ore  ;  tandem  hoc  celerrimo  et  summo  stii- 
“  pore  afficiens.” 

DE  SIGNIS. 

Indiciis  hujus  morbi  acriter  observatis, 
medicorum  plerique  cursum  ejus  in  tres  par¬ 
tes  diviserunt.  Ex  his  prima  notis  cerebri 
valde  concitati,  imo  vero  fortasse  inflamma¬ 
ti  ;  secunda  ejusdem  latice  effuso  pressi  j 
ultima  vero,  malis  secundi  propriis  graviori¬ 
bus,  indicantur. 

1.  Quem  invasurus  sit  hic  morbus,  ei 
corpus  et  animus  elanguent  :  solvuntur 
omnia  membra.  Cibos  homo  fastidit,  nec 
raro  ingestos  evomit;  nec  multo  postea 
eum  febricitare  testantur  artus  invicem  mo¬ 
do  frigore  inhorrentes,  modo  exardentes; 
idque  praesertim  die  advesperascente.  Si¬ 
mul  atque  aeger  febrire  coeperit,  caput  acu¬ 
te  dolet,  aut  circa  frontem  aut  verticem. 
Aliis  dolor  lateri  capitis  insidet  alterutri,  nec 

raro  ad  eam  partem  inclinatur  caput :  con¬ 
tinenter  ingravescit  febris.  Rubescit  vultus 
praeter  consuetudinem,  aut  ubique  aequali¬ 
ter,  aut  ex  alterutra  parte.  Oculos  praeter 
naturam  irritabiles  moveri  piget;  et /rw  jus¬ 
to  arctior  lucem  vix  patitur.  Sonant  aures. 
Aeger  aut  noctu  vigilat,  aut  somno  non  re¬ 
fecturo  quietatur.  Dormiens  enim,  aut 
somniis  diris  vellitur,  aut  dentibus  stridet. 
Crebro  et  anxius  nec  sine  labore  insigni  an¬ 
helat  ;  suspirat,  et  ejulatus  acerbissimos  c- 
dit ;  perinde  quasi  aemmnis  quaesitissimis 
conficeretur.  Arteriae  saliunt  citius,  dure, 
at  non  fortiter.  Quodque  ingestum  proti¬ 
nus  fere  evomitur.  Alvus  tardissima  raro 
excernit,  et  aegre:  descendit  autem  viride  aut 
nigrum,  foetens  et  simul  perexiguum.  Cu¬ 
tis  fere  inarescit ;  aut  si  humet,  sanguisve  e 
naribus  profluit,  nihil  aegroto  exinde  succur¬ 
ritur.  Lingua  candere  et  arere  solet;  et 
homo  admodum  sitit.  Nunc  vero  pene  de¬ 
lirat,  certeve  non  prorsus  suae  est  mentis. 


I 

II.  Notae  supra  traditae  serius  ocius, 
certae  legis  expertes,  in  alias  abeunt.  Illas 
jam  decedentes  excipit  torpor.  Vis  senti¬ 
endi,  prius  incitatior,  hebetari  incipit.  Pu¬ 
pillae  oculorum,  iridis  fibris  resolutis,  luci 
objectae  non  coarctantur.  Interdum  aeger 
duplicem  uniuscujusque  rei  imaginem  hallu- 
cinatus  percipit,  quod  malum  Strabismus  vo¬ 
catur.  Arteriae,  quae  prius  crebro  et  con¬ 
citatae  micuerant,  nunc  tarde,  imparibus  in¬ 
tervallis,  et  exiliter  moventur.  Neque  ta¬ 
men  mitescit  febricula.  Caput  quoque  assi¬ 
duo  dolore,  ut  antea,  cruciatur ;  et  infelix 
continenter  fere  plorat.  Adhuc  cibum  re¬ 
spuit,  et  acceptum  vomitu  ejicit ;  inter  spi¬ 
randum  aliquando  stertit.  Alvus  nihilo  ci¬ 
tior  durum,  exiguum  et  atrum,  uti  antehac, 
dejicit.  Nosse  vero  juvat  non  semper  cibos 
fastidiri  et  evomi.  Docent  enim  auctores  fi- 
,  de  summa  dignandi,  quosdam  hoc  malo  tor¬ 
tos  nunc  praeter  naturam  appetentes  et  eda¬ 
ces  fieri.  Interdum  vermes  cum  stercore 
descendunt.  Modo  infelix  delirat  \  saepius 

autem  soporatur,  sentiendi  facultate  pene 
privatus,  nec  irritamentis  acerrimis  ciendus. 
Haec  mala  non  continenter  saeviunt,  at  mo¬ 
do  quiescunt ;  nunquam  enim  non  viribus 
novis  repetunt,  demum  fatum  illatura. 

’  III.  Paucis  diebus  nova  malorum  cohors 
accessura  omnia  in  praeceps  ferri  arguit. 
Alte  stupet  infelix  j  mens  labat ;  hebescit 
sensus;  magis  patent  pupillae,  nec  oblata 
lucerna  contrahuntur ;  et  demum  infelix  olv 
caecatur.  Arteriae,  quae  paulo  antea  tarde 
et  inaequaliter  micuerant,  nunc  motu  celer¬ 
rimo  tremere  coeperunt,  languidissimo  et  si¬ 
mul  aequali.  Quoties  equidem  intra  sexa¬ 
gesimam  horae  partem  exagitentur,  prae 
motu  citissimo,  vix  numerando  statuere  licet. 
Monro  secundus  affirmat  eas  amplius  du¬ 
centies  saluisse,  nec  paribus  intervallis.  Spi¬ 
ritus  summo  nunc  labore  trahitur  et  emitti¬ 
tur.  Artus  convelluntur,  vel  omnes ;  vel 
corporis  latus  alterutrum,  altero  saepe  reso¬ 
luto.  Alvus,  quae  pigra  nil  nisi  acriter  soli- 

citata  dejecerat,  nunc  soluta,  mentis  injussu 
profluere  incipit,  vermibus  simul  excretis. 
Solutis  gulae  fibris,  deficit  aegro  vorandi  fa¬ 
cultas.  Interdum  cutis  coeruleis  maculis, 
morte  jam  instante,  turpatur.  Urina,  citra 
animi  imperium,  multa  et  corrupta  excer¬ 
nitur  ;  et  ne  multa,  notae  omnes  vitae  flam¬ 
mam  protinus  extinguendam  esse  testantur. 
Demum  infelix  confectus  nervorum  disten¬ 
tionibus  abripitur. 

Indicia  supra  proposita  longe  saepissime 
huic  malo  contingunt.  Cum  vero  medicina 
nullas  habeat  leges  perpetuas,  scire  licet 
subinde  artus  ineunte  morbo  convelli  j  non¬ 
nullis  porro  ventriculum  sanissimum  rite  offi¬ 
cio  perfungi.  Aliis  arteriae  ab  initio  ad  fi¬ 
nem  creberrime  moventur  j  interdum  quo¬ 
que  principio  celeriter,  dein  tarde,  at  non 
circa  finem  iterum  incitato  motu  saliunt. 

Raro  hic  morbus  ultra  diem  vigesimum 

perseverat ;  die  decimo  aut  duodecimo,  aut 
citius  occidit. 


QUAE  MORTUORUM  SECTIS  CORPORI¬ 
BUS  PATESCUNT. 

Calvaria  *  subducta  cerebrum  et  mem¬ 
branae  ejus  sanguine  praeter  consuetudinem 
referciri  comperiuntur.  Venae  piae  matri 
inspersae  potissimum  turgent.  Atria  ce¬ 
rebri  aut  omnia,  aut  quaedam,  latice  praeter 
naturam  intenduntur  ;  quae  rarius  membra¬ 
nis  inteijici  conspicitur.  Humoris  copia 
alias  est  alia.  Raro  amplius  unciae  octo,  et 
fere  quatuor  hujus  inveniuntur.  Nosse  ju¬ 
vat  eundem  tenuiorem  esse  eo  liquore,  quo 
continetur  hydrops,  albuminis  nimirum  pene 
expertem  ;  quippe  qui  calefactus  vix  aut  ne 
vix  quidem  concrescit. 


•  Vide  Baillie’s  Morbid  Anatomy.  Vide  Cheyne  on  Ilydrocephalus. 

Cerebrum  interdum  tuberibus  intus  noda¬ 
tur  ;  quae  modo  dura,  modo  mollia,  ad  stru¬ 
mam  referenda  videntur.  Hydatides  aliquan¬ 
do  pleocui  choroideo  insident. 

Venter  hoc  morbo  implicitus  persaepe  tu¬ 
met.  Eum  tumefacere  reperta  sunt  glandes 
mesentericae  duriores  et  grandiores,  et  ali¬ 
quando  lien  pancreas  jecur  ampliata.  Quae 
satis  ostendunt,  quam  strumae  cognatus  sit 
morbus,  quem  prosequor. 


DE  CAUSIS. 

Causae  morborum  duplices  apud  medicos 
ordinari  solent  \  nimirum  Abditae  et  Eviden¬ 
tes.  Illae  sunt,  quae  intus  fere  corpori  in- 

I» 

haerentes,  id  morbis  subeundis,  admota  noxa 
excitatrice,  opportunum  reddunt.  Hae  au- 

teni,  quae  illatae,  ipsos  recta  faciunt.  De 
utrisque  paucis  disputabo. 

Causae  abditae. — Opportuniores  sunt  te¬ 
nelli,  quam  juvenes  aut  adulti  ;  quippe  quia 
arteriae  capitis  maxime  implentur  et  conci¬ 
tantur,  ineunte  aetate.  Quos  porro  natura 
capite  grandiore,  vultu  rubro  et  pulchriore, 
caesarie  candida  aut  rufa,  et  oculis  coeruleis 
instruxit,  (quae  ad  struwain  pertinent),  hi 
praesertim  sunt  proclives,  quos  adoriatur  Apo^ 
pkdia  Phrc7iitica,  Ne  multa  igitur,  duae  prae¬ 
cipue  res  opportunitatem  moliuntur  ;  nempe 
infantia  et  struj?m.  Jure  igitur  haereditario 
a  parentibus  ad  natos  hoc  malum  transferri, 
verisimile  est.  Illud  certe  constat,  persaepe 
plures  eadem  stirpe  prognatos, eodem  absump¬ 
tos  fuisse. 

De  causis  evidentibus. — Plures  causae  a- 
pud  auctores  memorantur  :  saepe  tamen, 
unde  provenerit  hic  morbus,  penitus  latet. 
Caput  ictum,  aut  quovis  alieno  impulsu  vio- 

latum,  dentitio,  verminatio,  cutis  e  variola, 
tinea  capitis,  rubeoia,  &c.  deflorescens,  inter 
noxas  praecipuas  habenda  sunt. 

Interdum  secernendum  aut  excernendum 
aliquid  ex  improviso  represso  hoc  malum  pe- 
perit. 

Denique,  conjicio  ullam  causam,  unde  ce¬ 
rebri  arteriae  plus  aequo  concitantur  et  im- 
plentur,  idem  progignere  posse  :  quod  porro 
subinde  nullam  omnino  evidentem  agnoscit. 


DE  SIGNORUM  RATIONE. 

Oculi  irritabiles,  nec  lucis  patientes,  arte¬ 
riae  concitatae,  cutis  incalescens,  dolor  capi¬ 
tis,  delirans  aeger  et  motu  vigil,  cerebri  vasis 
incitatis  et  repletis  clare  enascuntur.  Cibi 
evomuntur,  et  alvus  tardatur,  eo  quod  ven- 

triculus  et  intestinum  nexu  arcto  cum  cere¬ 
bro  sociantur,  ejus  bona  aut  mala  acceptura. 

Pupilla  deinde  patula,  nec  luci  coarctanda, 
mens  imagine  uniuscujusque  rei  duplice  fal¬ 
sa,  spiritus  impeditus,  arteriarumque  tardior 
motus,  cerebrum  latice  jam  profundi  incipien¬ 
te  opprimi  testantur. 

Demum  sentiendi  facultas  pene  deleta,  ae¬ 
ger  obcaecatus,  arteriae  quam  citissime  mo¬ 
tae,  distentiones  nervorum,  et  saepe  urina  et 
stercus  animi  injussu  lapsa,  cerebrum  multo 
magis  opprimi  edocent.  Res  enim  est  notis- 
sima,  et  usu  diuturno  comprobata,  cerebrum 
levius  oppressum,  motus,  qui  animo  imperan¬ 
ti  parent,  pene  delere;  eos,  qui  eidem  non  ob¬ 
sequuntur,  tardare  ;  gravius  autem  pressum 
artus  convellere,  et  motus,  quibus  mens  non 
imperat,  celerare. 

DE  DIAGNOSI. 

Morbus,  quem  prosequor,  verminationem, 
mala  dentientium  propria,  scrophulosam  men- 
sentericam,  et  quaedam  alia,  quodammodo 
simulat ;  a  quibus,  quo  modo  dignoscatur, 
paucis  inquiram. 

Verminatio.  —  Plures  causae  efficiunt  ut 
plures  notae  eaedem  vermibus  intestino  in¬ 
haerentibus,  et  Apoplea^ia  Phrenitica  enascan¬ 
tur.  Utrumque  scilicet  malum  infantibus, 
utrumque  struma  inquinatis  saepius  contin¬ 
git.  Nec  silere  oportet  de  nexu  illo  intimo, 
quo  nervi  fistulam  alimenti  cum  cerebro  so¬ 
ciant.  Haec  tamen  signa  verminationem  ab 
Apoplexia  Phrenitica^  interdum  saltem,  dis¬ 
cernere  posse  videntur. 

Huic  ineunti  oculi  irritabiles  luminis  non 
patientes  sunt,  et  aliae  cerebri  incitati  notae 
adsunt ;  illi  nequaquam.  Huic  arteriae  initio 
crebro  et  dure,  dein  tarde  et  inaequaliter,  ad 
finem  celerrime,  micant:  illi  aut  naturae  con¬ 
venienter  ;  aut  certe  nil  dignum  notatu,  aut 
insolitum  exhibent.  Huic  artus  raro  nisi 
paulo  ante  mortem  velluntur ;  illi  continen¬ 
ter  fere,  at  leviter.  Huic  porro  contingit 
vomitus  saevissimus,  quod  malum  et  dolor 
frontis  vicissim  torquent :  illi  ventriculus  mi¬ 
nus  turbatur,  et  aeger  cibi  frequentius  eda- 
cior,  quam  fastidiosus.  Huic  denique,  alvus 
pigerrima  medicamentis  difficillime  cedit,  et 
descendit  oleosum,  atrum  et  foetens:  illi  vero, 
aut  fluit,  aut  facile  solvitur,  et  glutinosum  • 
pituitaeque  simile  dejicit.  Eo  siletur  de  pu¬ 
pilla,  quod  satis  jam  constat  turbas  ventriculi 
et  intestini  hanc  ampliare  posse. 

Mala  dentientium  propria*  —  Dentientibus 
gingivae  rubore  efflorescunt,  et  dolent.  Os 
iis  salivae  plenum,  alvus  citior ;  et  haec  mala 

gingivis  incidendis  fugata,  satis  indicabunt 
eadem  non  Apoplemae  Phreniticae  deberi. 
Denique  motus  arteriarum  ter  mutatus  hanc 
ab  illis  discernit. 

Scrophula  mesenterica, — Quibus  glandes  yne-^ 
sentericae  struma  vitiantur,  his,  quam  morbo, 
de  quo  agimus,  aegris  venter  plus  intumescit, 
et  duratur.  Tangente  porro  manu  sentiun¬ 
tur  glandes  ampliatae.  Arteriae  non  praeter 
naturam  cientur ;  neque  torquent  notae  in¬ 
flammati  cerebri :  oculi  scilicet  luminis  sunt 
patientes,  nec  pupillae  immobiles.  Denique 
corpus  quam  maxime  emacrescit,  et  alvus 
descendit  male  olens,  corrupta  et  albida. 


DE  PROGNOSI. 

Plerique  ex  iis,  qui  de  hoc  diro  morbo 
scripserunt,  usu  docti,  ejusque  sede,  causa 
continente,  et  signis  acriter  observatis,  raro 

artem  medicam  ejus  impetui  obniti  posse,  et 
saepius  esse  desperandum,  affirmant.  Omnia 
sane  metum,  spem  fere  nihil  incutit. 

Monro  *  secundus,  quo  nemini  fere  conti¬ 
git  hunc  morbum  saepius  curare,  aut  subti¬ 
lius  posse  inquirere,  se  nunquam  aegros  ad 
salutem  reduxisse  fatetur. 

Nec  vero  non  aliqui  medici,  nec  parvi  no¬ 
minis,  contenderunt,  spem  non  abjiciendam, 
et  aegros  jam  in  stuporem  lapsos  salutem  re¬ 
cepisse.  Quos  potius  malum  huic  consimile 
fefellisse,  quam  medicinam  tantum  pollere, 
judico.  Quod  quamvis  ita  se  habeat,  id  ta¬ 
men  non  iis  vitio  vertendum  ;  desperantes 
enim  non  summa  ope  nitimur ;  et  bene  me¬ 
dico  continenter  in  mentem  venit,  aegro  spi¬ 
rante,  moliendum  et  agendum  esse. 

Nec  simul  asserere  dubitabo,  cui  oculi  ob- 


♦ 


Vide  Monro  on  the  Brain,  Eye  and  Ear. 

caecantur,  cui  arteriae  citissime  et  exilissime 
saliunt,  et  membra  convelluntur,  eum  mox 
esse  periturum  *. 


DE  MEDENDI  RATIONE. 

Quo  salus  redeat,  tria  consilia,  si  fieri  pos¬ 
sit,  exequi  oportebit.  Haec  vero  sunt, 

1.  Cerebri  vasa  concitata  quam  primum  se¬ 
dare. 

2.  Postea,  si  latice  ejus  cava  turgere  videan¬ 
tur,  facere  ut  hic  resorbeatur. 

3.  Notas  molestiae  genetrices  consopire. 
Quae  quibus  auxiliis  fiant,  considerabo. 

1.  Quo  sedentur  quam  primum  vasa  cere¬ 
bri  concitata,  sanguinis  mittendus,  caput  ex- 


*  Duncanus  noster  duos  sanatos  esse  cognovit,  quibus  jam  facultas 
videndi  penitus  deleta  fuerat :  ex  his  alteri  strabismus  reliquam  ritae 
partem  superfuit. 

ulcerandum  et  refrigerandum,  alvus  vacue¬ 
facienda,  et  alia,  quae  eodem  pertinent,  ser¬ 
vanda. 

\"enas  deplere  ineuntibus  malis  oportet. 
Satius  erit,  ni  fallor,  venas  capitis  per  hirudi¬ 
nes  aut  cucurbitulas  cum  ferramentis  exina¬ 
nire,  quam  venam  brachii  incidere.  Cerebro 
enim  magis  et  citius  succurritur,  nec  inde  la- 
buntur  vires.  Difficile  est  porro  hanc  venam 
infanti  secare,  quippe  quae  exilior  esse  solet, 
adipeque  multo  obtegitur.  Arteria  tempo¬ 
ris  aut  vena  juguli  fere  tuto  et  utiliter  feri¬ 
tur  :  interdum  aegrotante  juvene,  et  signis 
acerbioribus,  venam  brachii  icere  licebit. 
Sanguis  porro  plus  minusve,  largius  aut  par¬ 
cius  eliciendus,  prout  postulent  et  suadeant 
aetas,  vires,  et  signa. 

K  dulcer  at  io.  —  Quam  maxime  juvat  ca¬ 
put  emj)Lastro  e  lytta  confecto  exulcerare. 
Rutherfordius  praeclarus  semel  hoc  auxi¬ 
lio  pene  unico  salute  hunc  morbum  mutavit ; 

quod  equidem  adhiberi  pariter  jubent  ratio 
et  usus  :  illa  quoniam,  sanguine  exinde  ad 
exteriora  vasa  capitis  converso,  vacuefiunt 
arteriae  cerebri :  hic,  quod  cutis  circa  caput 
aut  alicubi  deflorescens  hunc  morbum  pepe- 
rit,  et  quod  plane  juverunt  exulcerantia  ad¬ 
mota.  Cute  emplastro  proposito  jam  exul¬ 
cerata,  ulcus  unguento  e  juniperi  sabinae  fo¬ 
liis  confecto  servare  oportebit.  Si  difficultas 
urinae  nascatur,  illico  exuendum  emplas¬ 
trum,  et  caput  unguento  e  tartrite  antimonii 
et  pot assae  composito  illinendum. 

Alvi  purgatio. — Nihil  plus  operae  confert 
ad  cerebri  arterias  deplendas,  quam  alvi  pur¬ 
gatio  aut  ductio  acrior.  Inde  enim  humo¬ 
res  deorsum  ad  intestinum  feruntur,  nec  vi¬ 
res  conteruntur,  si  curet  peritior.  Optime 
conveniunt  in  hunc  finem  submurias  hydrar- 
gyri^  gutta  gamhogia^  convolvuli  j alapae  radia:, 
convolvuli  scaynmoniae  gummi-resina,  aloe,  et 
sales  medii.  Haec  paulo  largiori  manu  con¬ 
cedere  licebit ;  alvus  enim  insigniter  torpet 

Caput  •  quoque  linteis  acjua  iVigida  made¬ 
factis  refrigerari  debebit,  et  erigi.  Lux  quo¬ 
que  et  sonitus  gravior,  et  omnia  irritamenta 
fugienda. 

Digitalis  purparca, — Quidam  folia  digita¬ 
lis  purpureae,  ineunte  hoc  morbo,  conce¬ 
dunt  ;  quae,  facultate,  qna  praedita  sunt, 
cor  et  arterias  sedandi,  cerebri  incitationem 
devincant.  Si  aegrotet  infans,  satis  erit  ut 
guttae  tres  aut  qiiatuor  tincturae  digitalis 
quotidie  ingerantur.  Ventriculus  autem  ir¬ 
ritabilis  raro  hoc  medicamentum,  jam  ineun¬ 
tibus  malis,  perpeti  poterit :  haec  quoque 
herba,  latice  jam  effuso,  adhibetur,  uti  quovis 
hydrope  implicante. 

2.  Quo  humor  jam  effusus  resorbeatur, 
praeparatis  ex  argento  vivo  potissimum  erit 
nitendum.  Huc  accedere  oportet  sternuta¬ 
menta,  alvi  et  urinae  moventia,  vim  eketru 


Vidtt  Cheyne. 

cam^  et  alia,  qua  vasis  lymphaticis  ciendis  ac¬ 
commodentur. 

Quidam  ^  parata  ex  argento  vivo  tanti 
aestimant,  ut  ea  facultate  propria,  seu  speci- 
fica  hujus  morbi  debellandi  praedita  esse  ju¬ 
dicent.  Si  quid  juvant,  vix  dubitari  potest 
quin  vasis  lymphaticis  stimulandis  proficiant. 
Vel  submurias  hydrargyri  parce  ingerendum 
est,  vel  summa  cutis  unguento  hydrargyri  il¬ 
linenda,  aut  circa  cervices,  aut  femora.  Diu 
et  acriter  hoc  remedio  utendum ;  quippe 
quod,  ob  aetatem  teneram,  et  mali  ipsius  na¬ 
turam,  tardius  et  aegrius  salivam  movet,  et 
corpus  inficit. 

Sternutamenta, — Quoniam  nares  fere  arent, 
aeger  sternuere  debet,  in  nares  cum  anima 
accepto  pulvere  foliorum  nicotianae  tabaci 
aut  asari  Europaei,  aut  subsulphate  hydrar- 
gyri  fiam :  hinc  cerebrum  recta  cietur,  ideo- 


*  Vide  Dobson. 


DE  APOPLEXIA  PHRENITICA* 


25 


que  vasa  ejus  absorbentia,  si  qua  habeat. 
Quinetiam  humores  a  cerebro  ad  membra¬ 
nam  narium  deferuntur  ;  unde  minus  lati¬ 
cis  dein  in  atria  cerebri  fundatur,  necesse 
est.  Non  minus  nec  aliter  fere  proderit, 
ulcus  arte  excitare  apud  cervicem. 

Alvi  moventia, — Haec  non  minus  acriter, 
quam  antea,  utenda.  Eadem  fere,  quae  de 
his  auxiliis  supra  proposui,  hic  pari  jure 
conveniunt.  Duplici  ratione  juvabunt :  va¬ 
sis  cerebri  deplendis,  efficient  ut  minus  hu¬ 
moris  postea  in  cava  cerebri  effluat ;  et  va¬ 
sis  absorbentibus  incitamento  erunt. 

Urinae  moventia.  —  Haec  iisdem  de  ra¬ 
tionibus  proficient.  Optima  sunt  digitalis 
purpurea^  super tartr  is  pat assae  et  scilla  ma- 
ritima  ;  si  digitalis  ingeritur,  spiritus  lauri 
cinnamomi  accedere  debebit,  quo  minus  of¬ 
fendatur  ventriculus. 

Vomitum  movere,  quanticunque  aliqui 

D 

eum  fecerint,  est  hominem  jugulare  ;  vasis 
enim  cerebri  inde  quam  maxime  oppletis, 
nocentissimus  erit.  Ictus  electricos  e  ca¬ 
pite  elicere  non  inutile  erit,  vasis  resorben¬ 
tibus  inde  stimulatis:  ne  minus  opitulabitur 
vi  galvanica  uti,  quoties  coelum  humidum 
illos  elici  non  sinat. 

Etsi  nonnulli  suaserunt,  ut  cerebrum  fer¬ 
ramentis  latice  expediatur,  non  affirmare 

/ 

dubitabo,  id  nefas  esse ;  ne  medicus  occi¬ 
disse,  nisi  servasset,  videretur. 

3.  Dolor  capitis  exulcerantibus,  et  capite 
refrigerato,  de  quibus  jam  diximus,  conso¬ 
pietur  :  si  acerbior  vexet,  pedes  aqua  tepi¬ 
da  erunt  lavandi ;  unde  quoque  aeger  noctu 
fortasse  dormire  poterit.  Si  vomitus  et  nau¬ 
sea  insigniter  torqueant,  citrate  potassae  aut 
aqua  supercarbonate  ejusdem'  quietanda  e- 
runt.  Pauxillum  opii  aut  aetheris  sulphurici^ 
aut  quodvis  aroma^  eodem  spectabit.  Aes- 

tus  et  sitis  praeparatis  ex  antimonio  et  potui 
acidulo  cedent. 

Ubi,  morbo  ad  lethalem  eventum  pro¬ 
perante,  vires  ruunt,  sustinendae  sunt  cor¬ 
tice  cinchonae  offichmlis,  paululo  vini,  et  a- 
liis  refocillando  idoneis.  Oportebit  quoque 
aegrum  alere,  nutriendo  idoneis  per  alvum 
infusis. 

Si  medicina  aut  natura  medicatrix  salutem 
reduxerit,  cavendum  ne  recidat  malum. 
Fugiendae  noxae  excitantes.  Rus  adeun¬ 
dum  :  Vires  ambulando,  equitando  citra 
sudorem  erigendae,  cibus  concoctu  facilis  et 
satis  aliturus  foret :  et  alviis  indies  descen¬ 
dere  debet,  aut  victu  aut  medicamentis  id 
molientibus. 

